Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 814

b) A mesterképzési szakon végzettek alkalmasak: – ismereteik tudományos fórumokon való megjelenítésére, a megoldandó problémák megértése és megoldása terén önálló tevékenységre és eredeti ötletek felvetésére, valamint a feladatok szakmailag magas szinten és önállóan történő megtervezésére és végrehajtására, – saját tudásuk magasabb szintre emelésére, képzési területük belső törvényszerűségei megértésének elmélyítésére, – önműveléssel, önfejlesztéssel folyamatosan új képességek kialakítására, 2008/120. szám – megszerzett ismeretek továbbfejlesztésére, – az aktuális kutatások és a tudományos munka kritikus értékelésére, a különböző korok és kortárs iskolák elméleti megközelítéseinek értékelésére, önálló kritika kifejlesztésére és szükség esetén alternatív megoldások felvetésére, – alapos értelmiségi tájékozottságot, nagyfokú kreativitást, valamint a szlavisztikával és a bolgár nyelvvel és kultúrával összefüggő, elmélyült ismereteket igénylő munkakör ellátására, – bolgár nyelven a kor igényeinek megfelelően hatékony kommunikációra, továbbá az információk, érvek és elemzések – szakmai és nem szakmabeli közönségnek történő – különböző nézőpontok szerinti magas szintű bemutatására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes